text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةهل مازلنا إنجمو نقولو على تونس “دولة” ؟
text.text_idx: #000006
text.text: هل مازلنا إنجمو نقولو على تونس “دولة” ؟
text.text_idx: #000007
text.text: توصيفنا الحالي لتونس ب”دولة” يحتاج لمراجعة و كقومي تونسي نرى إنو لازم نستعملو كلمة أخرى و مصطلح جديد و نبدعو وصف جديدة يعبر على حقيقة الواقع التونسي.
  لأني ما نراش إنو ثما دولة تونسية حاليا و هكا مشروعنا يكتسب شرعيتو المطلقة لأنو باش يؤسس لدولة تونسية.
text.text_idx: #000009
text.text: الحقيقة مع كم التقييم و النقد الي نعطيو فيه للدولة التونسية الحالية فإنو مازلت نراها دولة و تجيني صعيبة إنو نقول إنها ليست دولة، لكن بتمحيص صغير و قليل من المنطق فإنو نلقو :
text.text_idx: #000010
text.text: و لو بأبسط المظاهر، يعني حتى بالكذب ماعندناش سيادة الي هيا أساس الدولة أي الشرط الضروري للحديث على وجود الدولة هو وجود السيادة. و لهنا تونس بالتفدليك ماتكسابهاش و هذا بالاعتراف العلني لرئيس الجمهورية الي قال (المسؤول الكبير كلمني)، و من غير ما نسرد نشاط السفير الفرانساوي، البنك الدولي، الاتحاد الاوروبي و وووو .
text.text_idx: #000013
text.text: خرق القانون التونسي :
text.text_idx: #000014
text.text: أبداها من الدستور و إنتي هابط للقوانين العادية يخرق كي صبلي نشرب، من المؤسسات الدستورية : رئاسة الجمهورية و مجلس الشعب جهار بهار و بكل صحة رقعة.
text.text_idx: #000015
text.text: في تونس الدستور و باقي القوانين انجمو نبلوهم و نشربو ماهم على العين اما ليس لهم معنى واقعي بنسبة للمؤسسات الي مهمتها المحافظة عليهم .
text.text_idx: #000016
text.text: القضاء التونسي:
text.text_idx: #000017
text.text: و بالذات القضاء الإداري يعجز تماما على تطبيق القرارات قدام الإدارة العمومية و بالذات قدام وزارة الداخلية و هذا يعني إنو جهاز زايد تماما و معمول على المنظر و إنو الادارة التونسية طاغية على الجميع.
text.text_idx: #000018
text.text: ياقف عاجز و بلا حول أو قوة قدام : الحبيب عمار، كمال اللطيف و غيرهم من رجال العصابات و اعوان النظام السابق.
text.text_idx: #000019
text.text: نقابات أعوان الدولة:
text.text_idx: #000020
text.text: باندية أو فصايل على الجميع أبداهم من نقابات البوليس حتى لنقابات البلديين حيث انهم يعيشو كطبقة ممتازة : ماليا و اجتماعيا و زيد يرفضو العقاب و يرفضو الانصياع للقانون و القيام بواجباتهم أصلا و هكا فإنو تونس هي مستعمرة نقابية.
text.text_idx: #000021
text.text: ==> كيف نجيو نشوفو هاذم لكل نلقاو إنو ما نسميه بالدولة التونسية و بالظبط نقولو ما نطلق عليه مجازا الدولة التونسية أو ما إستانسنا نقولو عليه الدولة التونسية هي :
text.text_idx: #000022
text.text: 1 .فاقدة لأي مركزية سيادية داخلية :أمة، شعب ، فرد و تعيش تبعية علنية للخارج في جميع المستويات: فكرية، سياسية، مالية، إقتصادية، أمنية و عسكرية مما يفقدها تماما الحق في اعتبار روحها دولة و إنجمو نقولو عليها إنها منطقة دولية كيما طنجة في وقت سابق .
text.text_idx: #000023
text.text: فاقدة لأي سلطة عليا على المؤسسات الدستورية و لهنا يعني إنها تعجز تماما على فرض سلطتها داخليا على هياكلها الي تخدم وحدها أي إنها تفتقد تماما لمركز قرار أو مركز قوة يمكنها من تحقيق مبدأ الحكم الذاتي أي إنو تونس هيا أقل من أي ولاية عادية من نواحي السلطة و لهنا إنجمو نقولو إنها تشبه لجمعية سيئة التنظيم أو لفوضى مؤسساتية .
  فاقدة لأي إعتبار، إحترام، خوف عند أعوانها الي هيا تخلص فيهم ! و بالتالي فانها جهاز مفريك من بعضو تعجز إنها تتماسك أو تفعل و بالتالي فانها ولات تشابه لتجمع عصابات نقابية.
  فاقدة لأي قدرة قدام : الأحزاب العميلة، رجال الأعمال الفاسدين و رجال العصابات و بالتالي فانها تشابه للسلطة المعنوية الشرفية تقريبا كيف سلطة امام الجامع في الحومة يقدروها كان حبو وقتلي يحبو و يمرمدو بحالها وقتلي يظهرلهم و هي ماتنجم كان تسكت.
text.text_idx: #000024
text.text: فاقدة لأي إعتبار، إحترام، خوف عند أعوانها الي هيا تخلص فيهم ! و بالتالي فانها جهاز مفريك من بعضو تعجز إنها تتماسك أو تفعل و بالتالي فانها ولات تشابه لتجمع عصابات نقابية.
text.text_idx: #000026
text.text: ==> لهنا نجيو نلقاو إنو فعليا و بعيداعن كل العواطف فإنو معندناش دولة و عمليا كان عندنا بعد الإستقلال مشروع دولة و فشلت نخبتنا في تحقيقو.
text.text_idx: #000028
text.text: باين تويكا المصير المباشر لتونس في ظل النخبة الحالية (بدون استثناء لأي حزب أو أي تيار فكري) و للنا يجي بالظبط دور القومية التونسية الي تعمل لتأسيس الدولة التونسية الحقيقية :
text.text_idx: #000030
text.text: دولة ذات سيادة كاملة و مواجهة لكل التدخلات الاجنبية و مستكملة للاستقلال :لغويا، رمزيا، ماليا، اقتصاديا، امنيا و عسكريا.
  دولة يسود فيها القانون على الجميع أبداهم من المسؤولين السياسيين لرجال العهد السابق، رجال الاعمال الفاسدين، رجال العصابات و فصايل الحوم وين باش يتنفذ فيهم أقسى القوانين (برشا إعدامات) وباش يحترمو القانون بالدم .
text.text_idx: #000031
text.text: دولة ذات سيادة كاملة و مواجهة لكل التدخلات الاجنبية و مستكملة للاستقلال :لغويا، رمزيا، ماليا، اقتصاديا، امنيا و عسكريا.
text.text_idx: #000032
text.text: دولة يسود فيها القانون على الجميع أبداهم من المسؤولين السياسيين لرجال العهد السابق، رجال الاعمال الفاسدين، رجال العصابات و فصايل الحوم وين باش يتنفذ فيهم أقسى القوانين (برشا إعدامات) وباش يحترمو القانون بالدم .
text.text_idx: #000033
text.text: دولة تفرض الإحترام و المصلحة العامة على أعوانها وين باش تتلغا كل امتيازات أعوان الدولة و يوليو كيفهم كيف باقي المواطنين. و يمنع فيها تماما ممارسة العمل النقابي في أجهزة الدولة و يجرم كل دعوة للإضراب في أجهزة الدولة أو الشركات العمومية .
text.text_idx: #000034
text.text: دولة يحارب فيها الفساد، التمفصيل، قصان الكياسات بكل عنف و قوة و يوصل للقتل وين يمنع منعا باتا إفساد أو شلان الدولة .
text.text_idx: #000035
text.text: ==> مشروع القومية التونسية في مرحلتو الاولى هو تأسيس دولة حقيقية مبنية على أساس قومي وين الأمة تسود و تملك سيادة تامة على مجالها البشري الجغرافي. و متحررة من أي تبعية أجنبية.
  دولة يسود فيها القانون و تتحقق فيها المصلحة العامة و الناس لكل يكونو متساوين بالفعل قدام القانون و تتنفذ عليهم الاحكام القضائية .
text.text_idx: #000036
text.text: القومية التونسية تتجاهل تماما كل المطالب الفئوية: إجتماعية، ثقافية، دينية أو رياضية و ترا إنو ماعندناش الحق في إنو نحكيو على: التشغيل، مستوى العيش، العناية بالبيئة، العناية بالدين، النمو الاقتصادي و غيرو من الشعارات إذا ماوليناش دولة حقيقية و إنو في ظل الدولة المزيفة هذي فإنو قاعدين نطمعو في العسل من عند الفرسزو.
text.text_idx: #000038
text.text: لازمنا أولا و مستعجلا دولة حقيقية :
  تنجم تفعل و تنجم تحقق و تنجم تقنن و تفرض القانون، تنجم تبرمج و تحقق البرنامج ، دولة مكبوسة، دولة قوية، دولة محترمة، دولة ناجعة و بعد ما نحققو القيم السياسية هاذم وقتها انجمو ندخلو في المسائل التفصيلية: اقتصاد، اجتماع، ثقافة، دين، رياضة...
text.text_idx: #000040
text.text: هذا عمليا هوا الموقف القومي التونسي و أساس البرنامج السياسي للقومية التونسية في المرحلة هاذي : مرحلة الضياع، الفساد، المهانة، الذل، العار و الانتظار للحلول السحرية.
text.text_idx: #000041
text.text: القومية التونسية ترفض الوعود الخلابة و تبزنيس الشعب و تراهن على ضمير الأمة إنو يفيق و يسمع الصدق. إيه نعم يسمع الكلام الصادق الي يوجع و الي يدعو لل: الايمان، التضحية، الجهاد، التحدي، المواجهة و المغامرة الكاملة بكل ما تعنيه الكلمة من الاستعداد للموت في سبيل الدولة التونسية الحقيقية و المجد القومي التونسي.
text.text_idx: #000042
text.text: تحيا تونس ، تحيا الأمة التونسية، تحيا الدولة التونسية الحقيقية.
text.text_idx: #000043
text.text: الرد الجذري على اللوم السطحي للقومية التونسية
text.text_idx: #000044
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000045
text.text: الحنين الى عهد بن علي، الرجعية السياسية و القومية التونسية
text.text_idx: #000047
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000053